Hver má flytja inn vetnisflúorkolefni ( HFC ) ? Aðeins þeir innflytjendur sem úthlutað hefur verið innflutningsheimildum skv. reglugerð 1066 / 2019 mega flytja inn vetnisflúorkolefni ( HFC ) . Hver ber ábyrgð á viðhaldi og viðgerðum kælikerfa sem innihalda F-gös ? Flúoraðar gróðurhúsalofttegundir ( F-gös ) eru manngerð efni sem framleidd eru til ýmissa nota í iðnaði . Mörg þeirra hafa afar háan hnatthlýnunarmátt ( GWP ) og eru því efnin virkar gróðurhúsalofttegundir og stuðla að hlýnun jarðar . Þær eru of margar til að tíunda í þessu svari en sem dæmi má nefna : Kvóti á markaðssetningu vetnisflúorkolefna ( HFC ) ( sjá nánar í svörum við öðrum spurningum ) Nýjar takmarkanir á notkun ( t.a.m. verður bannað að nota nýja miðla með GWP > 2500 til að þjónusta kerfi sem innihalda F-gös sem nema 40 tonnum koldíoxíðjafngilda eða meira frá 2020 ) Kælar og frystar til atvinnunota sem innihalda HFC-efni með háan hnatthlýnunarmátt eru bannaðir í áföngum Hvaða reglur gilda um sölu F-gasa ? Innflytjendur og söluaðilar skulu halda skrá yfir allan innflutning og sölu flúoraðra gróðurhúsalofttegunda og vara sem innihalda slíkar lofttegundir hér á landi . Innflytjendur og söluaðilar skulu senda upplýsingar um innflutning og sölu hér á landi fyrir undangengið almanaksár til Umhverfisstofnunar fyrir 1. mars ár hvert . Hvernig fæ ég heimild til að flytja inn vetnisflúorkolefni ( HFC ) ? Úthlutun innflutningsheimilda fyrir vetnisflúorkolefni ( HFC ) er með tvennum hætti sem hér segir : 89% heimilda er úthlutað til aðila sem verið hafa á markaðnum árin á undan . Dæmi 1 : Fyrirtæki A flutti inn vetnisflúorkolefni árin 2016 og 2018 . Á þeim forsendum fær fyrirtækið innflutningsheimildir úr 89% - pottinum fyrir árið 2020 í samræmi við markaðshlutdeild á árunum 2016 - 2018 . Að auki getur fyrirtækið sótt um viðbótarmagn úr 11% - pottinum skv. 3. mgr. 10. gr. í reglugerð nr. 1066 / 2019 . Dæmi 2 : Fyrirtæki B flutti ekki inn vetnisflúorkolefni á árabilinu 2016 - 2018 . Fyrirtækið fær því engar heimildir úr 89% - pottinum fyrir árið 2020 , en getur sótt um að fá heimildir úr 11% - pottinum skv. 2. mgr. 10. gr. í reglugerð nr. 1066 / 2019 . Hvað þýða hugtökin hnatthlýnunarmáttur og koldíoxíðjafngildi ? Mælieining koldíoxíðjafngildis er háð mælieiningu massa gróðurhúsalofttegundanna sem notuð er við útreikninginn . Hvernig skila ég upplýsingum um innflutning F-gasa ? Sjá nánar hér að neðan . Reglur um F-gös á Íslandi eru að flestu leyti mjög sambærilegar þeim sem gilda í ESB . Í reglugerð nr. 1066 / 2019 um flúoraðar gróðurhúsalofttegundir eru innleidd ákvæði reglugerðar ( ESB ) nr. 517 / 2014 . Þetta þýðir til að mynda að reglur um notkun efnanna , lekaeftirlit með kerfum og bönn við markaðssetningu eru þær sömu á Íslandi og í ríkjum ESB . Ákveðnar greinar Evrópugerðarinnar eru ekki innleiddar hér á landi , en það eru greinar sem snúa að kvótasetningu á framleiðslu og innflutning vetnisflúorkolefna . F-gösum og búnaði sem inniheldur þau skal skilað til viðurkenndra móttökuaðila sem sjá um að umhverfisskaðlegum efnum sé komið í réttan farveg . Ef um er að ræða staðbundið kerfi þarf að fá þar til hæft starfsfólk frá þjónustuaðila kerfisins til þess að fjarlæga allan miðil af kerfinu áður en kælirásin er rofin . Móttökuaðilinn mun sjá til þess að umhverfisskaðleg efni í kælirás tækjanna séu fjarlægð áður en tækinu sjálfu er fargað .